[...ni,] punapadene labuh prang ing tanah Jawi nalika bêdhahipun karaton Ngayogyakarta ing taun 1812, tuwin prang Dipanagaran kala ing taun 1825 dumugi 1830 tuwin tabêri damêl pèngêtan pakêming praja ingkang ngantos kenging kangge ular-ular pangluhuring sasêrêpan dumugi ing sapunika.§ Nama Rôngga Panambangan punika wontên kêkalih, inggih punika Rôngga Panambangan ingkang kapisan, tuwin Rôngga Panambangan ingkang kaping kalih, salajêngipun kasambêtan ingkang putra nama Mas Ngabèi Jayapanambang, nama Mas Ngabèi Jayapanambang wau ugi ngantos wontên kalih, utawi kenging sinêbut Panambangan kaping tiga, tuwin ingkang kaping sakawan, ananging kaping tiga utawi sakawan punika, sami botên kabêbahan dados pêpatihipun ingkang jumênêng.